CELEX: C2006/178/06
Language: el
Date: 2006-07-29 00:00:00
Title: Υπόθεση C-517/04: Απόφαση του Δικαστηρίου (δεύτερο τμήμα) της  8ης Ιουνίου 2006  [αίτηση του College van Beroep voor het bedrijfsleven (Κάτω Χώρες) για την έκδοση προδικαστικής αποφάσεως] — Visserijbedrijf D.J. Koornstra & Zn. VOF κατά Productschap Vis (Φορολογική επιβάρυνση επί της διακινήσεως γαρίδων με αλιευτικά σκάφη νηολογημένα σε κράτος μέλος, προοριζόμενη για τη χρηματοδότηση εγκαταστάσεων κοσκινίσματος και αποφλοιώσεως γαρίδων εντός του ιδίου κράτους μέλους — Άρθρο 25 ΕΚ — Φορολογική επιβάρυνση ισοδυνάμου αποτελέσματος προς δασμούς — Άρθρο 90 ΕΚ — Εσωτερική φορολογία)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/4
            
         Απόφαση του Δικαστηρίου (δεύτερο τμήμα) της 8ης Ιουνίου 2006 [αίτηση του College van Beroep voor het bedrijfsleven (Κάτω Χώρες) για την έκδοση προδικαστικής αποφάσεως] — Visserijbedrijf D.J. Koornstra & Zn. VOF κατά Productschap Vis
   (Υπόθεση C-517/04) (1)
   
   (Φορολογική επιβάρυνση επί της διακινήσεως γαρίδων με αλιευτικά σκάφη νηολογημένα σε κράτος μέλος, προοριζόμενη για τη χρηματοδότηση εγκαταστάσεων κοσκινίσματος και αποφλοιώσεως γαρίδων εντός του ιδίου κράτους μέλους - Άρθρο 25 ΕΚ - Φορολογική επιβάρυνση ισοδυνάμου αποτελέσματος προς δασμούς - Άρθρο 90 ΕΚ - Εσωτερική φορολογία)
   (2006/C 178/06)
   Γλώσσα διαδικασίας: η ολλανδική
   Αιτούν δικαστήριο
   College van Beroep voor het bedrijfsleven
   Διάδικοι στην υπόθεση της κύριας δίκης
   Visserijbedrijf D.J. Koornstra & Zn. VOF
   κατά
   Productschap Vis
   Αντικείμενο της υποθέσεως
   Αίτηση εκδόσεως προδικαστικής αποφάσεως — College van Beroep voor het bedrijfsleven — Συμβατότητα με το κοινοτικό δίκαιο και, ειδικότερα, με τα άρθρα 25 ΕΚ και 90 ΕΚ εισφοράς που επιβάλλεται, εντός κράτους μέλους, σε επιχειρήσεις για τη διακίνηση γαρίδων με αλιευτικό σκάφος νηολογημένο σ' αυτό το κράτος μέλος — Εισφορά που οφείλεται επίσης από μια τέτοια επιχείρηση για γαρίδες που διακινούνται σε άλλο μέρος της Κοινότητας — Εισφορά για τη χρηματοδότηση του κοσκινίσματος και της αποφλοιώσεως γαρίδων στο ίδιο κράτος μέλος — Φόρος ισοδυνάμου αποτελέσματος — Εισφορά επιβαλλόμενη στις επιχειρήσεις ή στα προϊόντα;
   Διατακτικό της αποφάσεως
   Εισφορά που εισπράττει οργανισμός δημοσίου δικαίου κράτους μέλους, βάσει των ίδιων κριτηρίων, επί των εγχώριων προϊόντων που προορίζονται για την εγχώρια αγορά ή για εξαγωγή προς άλλα κράτη μέλη συνιστά φορολογική επιβάρυνση ισοδυνάμου αποτελέσματος προς εξαγωγικό δασμό, απαγορευόμενο από τα άρθρα 23 ΕΚ και 25 ΕΚ, εάν το προϊόν της εισφοράς αυτής χρησιμεύει για τη χρηματοδότηση δραστηριοτήτων μόνον υπέρ των εγχώριων προϊόντων που προορίζονται για την εγχώρια αγορά και τα πλεονεκτήματα που απορρέουν από τον προορισμό του προϊόντος της εν λόγω εισφοράς αντισταθμίζουν πλήρως την επιβάρυνση που υφίστανται τα εν λόγω προϊόντα. Αντιθέτως, μια τέτοια εισφορά συνιστά παράβαση της απαγορεύσεως των διακρίσεων που έχει θεσπιστεί με το άρθρο 90 ΕΚ, εάν τα πλεονεκτήματα που συνεπάγεται ο προορισμός των εσόδων από την εν λόγω εισφορά, για εκείνα από τα εγχώρια προϊόντα που μεταποιούνται ή διατίθενται στην εγχώρια αγορά, αντισταθμίζουν μόνον εν μέρει την επιβάρυνση που υφίστανται τα τελευταία.
   
      (1)  ΕΕ C 69 της 19.3.2005.